แสนสิริ

บริษัท แสนสิริ จำกัด (มหาชน) (อังกฤษ: Sansiri Public Company Limited ชื่อย่อ: Sansiri PLC) (ชื่อย่อหลักทรัพย์ ในตลาดหลักทรัพย์แห่งประเทศไทย: SIRI) กลุ่มบริษัทแสนสิริมีการประกอบธุรกิจพัฒนาอสังหาริมทรัพย์ โดยโครงสร้างรายได้ส่วนใหญ่ของบริษัทจะมากการพัฒนาอสังหาริมทรัพย์เพื่อการขาย อาทิเช่น โครงการบ้านเดี่ยว ทาวน์เฮาส์ และคอนโดมิเนียม

ประวัติ 
เริ่มก่อตั้งขื้นในปี พ.ศ. 2527 ประกอบธุรกิจหลักประเภทพัฒนาอสังหาริมทรัพย์ ในนามบริษัท แสนสำราญโฮลดิ้ง จำกัด เกิดจากการรวมตัวของกลุ่ม จูตระกูลและบริษัท สิริภิญโญในเครือตระกูลล่ำซำ โดยมีเศรษฐา ทวีสิน, อภิชาติ จูตระกูล และวันจักร์ บุรณศิริ เป็นผู้ก่อตั้ง ในช่วงแรกบริษัททำหน้าที่ดูแลทรัพย์สินของตระกูลต่อมาบริษัทเล็งเห็นถึงความสำคัญด้านอสังหาริมทรัพย์ โดยเริ่มโครงการแรกเมื่อปี 2531 "บ้านไข่มุก" ที่  หัวหิน  จากนั้นในปี 2537 ได้โอนกรรมสิทธิ์การเช่าอาคารสำนักงานสิริภิญโญให้แก่บริษัทแสนสำราญในราคา 556 ล้านบาท พร้อมเพิ่มทุนการจดทะเบียนจาก 60 ล้าน บาท เป็น 120 ล้านบาท  และได้เปลี่ยนชื่อบริษัทเป็น บริษัท แสนสิริ จำกัด พร้อมกับเปิดตัวโครงการ “ปิยะสาธร” , “พฤกษาสิริ 1” , “พฤษภาสิริ 2” “แสนสราญ 2” ตามลำดับ โดยได้จดทะเบียนแปรสภาพเป็นบริษัทมหาชนจำกัดเมื่อปี พ.ศ. 2538 และนำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยตั้งแต่ปี พ.ศ. 2539

บริษัท แสนสิริ จำกัด (มหาชน) เริ่มก่อตั้งเมื่อ 28 กันยายน พ.ศ. 2527 โดยกลุ่มจูตระกูล แรกเริ่มใช้ชื่อว่า บริษัทแสนสำราญ โฮสติ้ง จำกัด ทุนจดทะเบียน 1 ล้านบาท แสนสำราญ เปิดโครงการแรกคือ "บ้านไข่มุก" ที่หัวหินในปี 2531 และในปี 2536 เปิดโครงการ "บ้านแสนสิริ" ในซอยมหาดเล็กหลวง 2 ถนนราชดำริ เงินลงทุน 615 ล้านบาท และในปี 2537 กลุ่มล่ำซำเข้ามาถือหุ้นจำนวนร้อยละ 50 %    และเปลี่ยนชื่อบริษัทเป็น บริษัทแสนสิริจำกัดส่องเส้นทาง อภิชาติ จูตระกูล วางเสาหลัก "แสนสำราญ" สู่ "แสนสิริ" ในปี 2538 บริษัทแปรสภาพเป็นมหาชน โดยประกอบธุรกิจหลักประเภทพัฒนาอสังหาริมทรัพย์ และนำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยตั้งแต่ปี พ.ศ. 2539 โดยในระยะแรกของการดำเนินธุรกิจ บริษัทมุ่งเน้นด้านการพัฒนาโครงการอาคารชุดใจกลางเมืองเพื่อขาย หรือให้เช่า และอาคารสำนักงานให้เช่า  ในช่วงเหตุการณ์ วิกฤตการณ์การเงินในเอเชีย พ.ศ. 2540  บริษัทใช้กลยุทธตัดราคา 50-60% หลังเหตุการณ์คลี่คลายลง แสนสิริหันมาลงทุนที่ดินแนวราบ อาทิ บ้านจัดสรร แทนอาคารสูงใจกลางเมือง และเปิดตัวโครงการบ้านเดี่ยวแห่งแรก ในปี 2544 นาราสิริ วัชรพล  ต่อมาในปี พ.ศ. 2541 บริษัทได้ขยายการประกอบธุรกิจไปยังด้านงานบริหารอาคาร นิติบุคคลอาคารชุด บริหารทรัพย์สินและการขาย โดยจัดตั้งบริษัทย่อยเพื่อดำเนินธุรกิจดังกล่าว ภายใต้ชื่อ บริษัท พลัส พร็อพเพอร์ตี้ พาร์ทเนอร์ (ซึ่งปัจจุบันได้บริหารงานโครงการต่าง ๆ การซื้อ ขาย เช่า อสังหาริมทรัพย์และคอนโด ต่างๆ ให้กับบริษัททุกโครงการ) อันส่งผลให้การดำเนินธุรกิจของบริษัทครอบคลุมครบวงจรมากยิ่งขึ้น และส่วนหนึ่งยังเป็นการสร้างมูลค่าเพิ่มอันเป็นการส่งเสริมโครงการที่อยู่ในการพัฒนาของบริษัทด้วย และในปี พ.ศ. 2542 - 2543 บริษัทได้ขยายขอบเขตการประกอบธุรกิจครั้งสำคัญจากเดิมที่เป็นการพัฒนาอาคารสูงในเขตใจกลางเมืองไปสู่การพัฒนาที่ดินแนวราบ อันได้แก่ โครงการบ้านจัดสรรในปี พ.ศ. 2545 ต่อเนื่องปี พ.ศ. 2546 บริษัทได้ลงทุนเพิ่มขึ้นอีกในธุรกิจโรงแรม อพาร์ตเมนต์ และอาคารพาณิชย์ให้เช่า ซึ่งตั้งอยู่บริเวณใจกลางย่านธุรกิจและในทำเลท่องเที่ยวที่สำคัญ โดยเป็นการลงทุนโดยตรงและในรูปของการเข้าถือหุ้นและ ร่วมทุนกับพันธมิตรทางธุรกิจ

การประกอบธุรกิจ 
กลุ่มบริษัทแสนสิริมีการประกอบธุรกิจหลักแบ่งออกเป็น 2 กลุ่ม อันได้แก่ 
ธุรกิจพัฒนาอสังหาริมทรัพย์ : ธุรกิจพัฒนาโครงการอสังหาริมทรัพย์เพื่อขายหลากหลายรูปแบบผลิตภัณฑ์ทั้งบ้านเดี่ยว บ้านแฝด ทาวน์เฮาส์ โฮมออฟฟิศ และคอนโดมิเนียม 
ธุรกิจบริการอสังหาริมทรัพย์ : ธุรกิจพัฒนาอสังหาริมทรัพย์เพื่อเช่าซึ่งก่อให้เกิดรายรับอย่างต่อเนื่อง แบ่งเป็นอาคารสำนักงานให้เช่า 2 แห่ง ได้แก่ อาคารสิริภิญโญ ถนนศรีอยุธยา และอาคารภักดี ถนนวิทยุ นอกจากนี้ แสนสิริยังมีโครงการขายสิทธิการเช่าอีก 2 แห่ง ประกอบด้วย โครงการ ซัน สแควร์ สีลม ซึ่งเป็นอาคารพาณิชย์ และโครงการ บ้านแสนสิริ ซึ่งมีลักษณะเป็นอาคารที่พักอาศัย ทั้งนี้แสนสิริมีความโดดเด่นในเรื่องดีไซน์ และแบรนด์ โดยมีการปรับเปลี่ยนโลโก้ในปี พ.ศ. 2554
กลุ่มธุรกิจการลงทุนในต่างประเทศ : ปัจจุบันมีการจัดตั้ง Sansiri Global Investment PTE LTD เพื่อเป็นฐานในการลงทุนในต่างประเทศ โดยมี Sansiri Guernsey (2009) Limited ดำเนินการ พัฒนาโครงการอสังหาริมทรัพย์เพื่อขายและ/หรือเพื่อเช่าในประเทศอังกฤษ

ผู้ถือหุ้นรายใหญ่ 
 ข้อมูล ณ วันที่ 16 มีนาคม 2565

รางวัล

อ้างอิง 

บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2527
ธุรกิจพัฒนาอสังหาริมทรัพย์